10250252 | Jaarboeke 2018 | Universiteit van Pretoria
10250252 Fakulteit Gesondheidswetenskappe Minimum duur van studie: 5 jaar Totale krediete: 552 Poplap met 'n Stoflap: Rome
“Yes, I have finally arrived to this Capital of the World! I now see all the dreams of my youth coming to life… Only in Rome is it possible to understand Rome.” Johann Wolfgang von Goethe , Duitse skywer 1749-1832)
Dis 'n grys, klam dag in Rome. Die koeler weer is welkom, want tot nou toe was dit regtig warm. Nie die droë hitte van daar waar ek vandaan kom nie, daardie hitte wat alles verskroei nie, maar 'n digte, vogtige hitte, soos hoogsomer in Durban. Die humiditeit is dikwels 97% . Die hoogte bo seespieël hier wissel van 13 meter by die Pantheon, en 139 m by die piek van Monte Mario. Ek het gesukkel om gewoond te raak aan die hitte, siende dat ek 'n boorling is van Vryburg digby die Kalahari, en het grootgeword in die dorre Wes Transvaal, op Schweizer- Reneke. Waar ons nou in Centurion woon, is die weer lieflik, en die vog in die lug (meestal) net reg. Maar ek dwaal af. Julle het nie 'n weerverslag kom lees nie.
Ek is geen Goethe nie, maar ek verstaan presies wat hy bedoel. Ek sal alles wat ek sien, en ervaar met julle probeer deel. Ek is ver van my woordeboeke af en 'n bietjie lui, so ek gaan die Italiaanse name gebruik. As jy die regte vertaling het, en dit wil deel, laat gerus vir my 'n boodskap. Ek leer graag.
Ons het die 29ste Augustus hier geland, op 'n Saterdag, betyds om die stert van die Somer te vang. Die Sondag een van die oopbustoere gedoen, sodat ek 'n oorsig kon kry van die stad.
Later, na die busrit, het ons so 'n bietjie rondegloop. My Brombeer werk al vir 'n rukkie hier, so hy is 'n ware aanwins as toergids.
In die middel van die plein staan een van die alomteenwoordige obeliske, die een die tweede hoogste in Rome. Ek kon nie 'n mooi foto daarvan kry nie, want hulle is besig met restourasie. Hierdie een is die eerste een wat Rome toe gebring is uit Egipte, 10 BC, deur Keiser Augustus oor wie ek julle later nog meer sal vertel.
Ek het nie 'n foto van my eerste Gelato nie, maar die plesier daarvan is nog duidelik in my geheue. Pistachio was dit, en dis alles wat almal wat al in Italië was, my belowe het.
Wat is die verskil tussen Gelato en roomys, vra jy my? Gelato is immers die Italiaanse woord vir roomys. Moenie jou laat flous nie. Gelato is nie roomys nie. Dis 'n gevriesde heerlikheid, ja, maar roomys soos ons dit ken, beslis nie. Ek gaan nie die verskille hier bespreek nie, maar jy kan self hier gaan lees.
'n Mens moet mooi kies voordat jy 'n gelateri kies, maar ek het gelukkig obsessief daaroor gelees, en ek het geweet waarna om te soek:
1) Gelato in velkvryestaalbakke wat met deksels toegemaak word. Nie die indrukwekkende gekleurde wolke wat hoog gestapel staan nie. Die rede is eenvoudig: In hierdie hitte sal daardie berge roomys smelt as dit nie vol verdikkingsmiddels en lug is nie. Die ware jakob is in toe, verkoelde bakke.
2) Kleur. Natuurlik. Helder blou is nie natuurlik nie. Nooit nie. Pistachio neute is vaalgroen, nie helder paddagroen nie. En piesangs is nie helder geel nie. Tensy as hulle die Gelato van die piesangskil maak, in welke geval jy dalk tweemaal moet dink.
As jy hierdie riglyne volg wag daar vir jou 'n heerlike flirtasie. Persoonlik hou ek die meeste van die klapper. Dit kos tussen 2 en 3 €, en ek dink dis elke € werd.
Maar selfs minder goeie Gelato is lekker in Italië, het ek my laat vertel.
Geplaas deur Santie om 22:58
4 ure gelede
25ste herdenking (1) anniversary (1) Audio books (1) baby hat (1) baby shoes (1) banana bread (1) basset (1) Bloemfontein Skrywersvereniging (1) cats (1) crochet (3) crochet blanket (3) crochet flower (1) crochet handbag (3) crochet hat (1) crochet jacket (2) crochet phone bag (1) De Kat Gastehuis. (1) Emily Dickonson (1) Gebreide draak (1) gebreide hasie (1) Gebreide Poncho (1) gehekelde babaskoentjies (1) gehekelde blom (1) gehekelde blomme (2) gehekelde hoedjie (1) gehekelde kombersie (1) gehekelde moulose baadjie (1) gehekelde sak (1) gehekelde selfoonsakkie (1) geheklede baadjie (1) geheklede blom (1) gehelde mussie (1) hekel (1) hekelwerk (1) Irma Joubert (1) Johann de Lange (1) kaalvoetbruid (1) katte (1) kiss in the dark (1) knitted bunny (1) knutselry (1) kombuiswerk (1) lemons (1) Linda Chase (1) luisterboeke (1) ouma (1) piesangbrood (1) potholders (1) Rooi Fluweel Koek (1) Roomkaas versiering (1) Sagte speelgoed (1) Selfdoen troue. Rooi trourok (1) skoonmaakroetine (1) suurlemoene (1) Tea cups (1) teekoppies (1) tree of life (1) vatlappies (1) Vrae (1) wolkat (1)